Doložka

finančných, ekonomických, environmentálnych vplyvov a vplyvov na zamestnanosť

1.	 Dopad na verejné financovanie
Výdavky spojené s voľbami do Európskeho parlamentu budú výdavkami štátneho rozpočtu. Výdavky predstavujú najmä výdavky na materiálno-technické zabezpečenie volieb, a to na tlač hlasovacích lístkov, metodických a informačných materiálov, reliéfnych pečiatok, vybavenie volebných miestností štátnymi zástavami, vlajkami, znakmi a volebnými schránkami, vybavenie osobitných priestorov určených na úpravu hlasovacích lístkov, výdavky na komplexné služby spojov, výdavky na školenia, cestovné, stravné, refundáciu miezd, materiálne zabezpečenie volebných komisií a pomocných pracovných síl, výdavky spojené s doručovaním oznámení voličom, výdavky na odmeny členom a zapisovateľom okrskových a okresných volebných komisií a pomocným pracovným silám volebných komisií, výdavky Ústrednej volebnej komisie, výdavky spojené s úpravou volebných miestností, s dovozom výsledkov volieb Ústrednej volebnej komisii, výdavky väzenskej a justičnej stráže, výdavky Štatistického úradu Slovenskej republiky a ďalšie výdavky.
Predpokladané výdavky po vyhlásení volieb do Európskeho parlamentu hradené Ministerstvom vnútra Slovenskej republiky a Štatistickým úradom Slovenskej republiky  predstavujú sumu 266 mil. Sk, z toho bežné výdavky 241 mil. Sk a kapitálové výdavky 25 mil. Sk. Z celkovej výšky bežných výdavkov sa predpokladá čerpanie na mzdy, platy, služobné príjmy a ostatné osobné vyrovnania 26 mil. Sk, na poistné a príspevok zamestnávateľa do poisťovní a Národného úradu práce 10 mil. Sk a na tovary a ďalšie služby 205 mil. Sk. 
Návrh zákona nemá dopad na iné rozpočty.

2.	 Dopad na obyvateľov, hospodárenie podnikateľskej sféry a iných právnických osôb
Zákon nemá dopad na uvedené skupiny.

3.	 Dopad na životné prostredie
Zákon nemá dopad na životné prostredie.

4.	 Dopad na zamestnanosť
Zákon nemá dopad na zamestnanosť.